Keskkonnavastane süütegu
Keskkonnavastane süütegu (inglise keeles offence against the environment) on süütegu, mis kahjustab erinevaid keskkonnaelemente. Keskkonnana käsitatakse füüsilist keskkonda, ennekõike aga looduskeskkonda. Keskkonnaelemendid on õhk, atmosfäär, vesi, pinnas, maa, maastik ja looduslikud alad (nt märg-, ranna- ja merealad), looduslik mitmekesisus ja looduse koostisosad ning nende vastastikune toime.